CELEX: 32022R0064
Language: da
Date: 2022-01-17 00:00:00
Title: Kommissionens gennemførelsesforordning (EU) 2022/64 af 17. januar 2022 om ændring af gennemførelsesforordning (EU) 2020/761 og (EU) 2020/1988 for så vidt angår forvaltningssystemet for visse toldkontingenter og de mængder, der kan importeres inden for rammerne af visse toldkontingenter

18.1.2022   
               
               
                  DA
               
               
                  Den Europæiske Unions Tidende
               
               
                  L 11/6
               
            
         KOMMISSIONENS GENNEMFØRELSESFORORDNING (EU) 2022/64
         af 17. januar 2022
         om ændring af gennemførelsesforordning (EU) 2020/761 og (EU) 2020/1988 for så vidt angår forvaltningssystemet for visse toldkontingenter og de mængder, der kan importeres inden for rammerne af visse toldkontingenter
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187 og artikel 223, stk. 3,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 66, stk. 4,
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (3), særlig artikel 9, stk. 1, litra a)-d), og artikel 16, stk. 1, og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) 2020/761 (4) er der fastsat regler for forvaltningen af import- og eksporttoldkontingenter for landbrugsprodukter, der forvaltes ved en ordning med import- og eksportlicenser, og foreskrevet særlige regler.
                  
               
                     (2)
                  
                  
                     Ved Kommissionens gennemførelsesforordning (EU) 2020/1988 (5) er der fastsat regler for forvaltningen af importtoldkontingenter, der skal anvendes i kronologisk efter datoerne for antagelse af toldangivelserne (»først til mølle«-princippet).
                  
               
                     (3)
                  
                  
                     Ved aftalen i form af brevveksling mellem Den Europæiske Union og Australien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, der blev indgået ved Rådets afgørelse (EU) 2021/2234 (6), ændres visse toldkontingenter for så vidt angår den mængde, der importeres fra Australien.
                  
               
                     (4)
                  
                  
                     Ved aftalen i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, der blev indgået ved Rådets afgørelse (EU) 2021/1197 (7), ændres visse toldkontingenter for så vidt angår den mængde, der importeres fra Indonesien.
                  
               
                     (5)
                  
                  
                     De ændringer, der foretages ved disse aftaler, bør afspejles i bilagene til gennemførelsesforordning (EU) 2020/761 og (EU) 2020/1988.
                  
               
                     (6)
                  
                  
                     For at sikre gennemsigtighed giver medlemsstaterne derudover Kommissionen meddelelse om de mængder, der er omfattet af importlicenser for toldkontingentet med løbenummer 09.4003, ud over dem, der allerede er anført i artikel 16, stk. 8, i gennemførelsesforordning (EU) 2020/761.
                  
               
                     (7)
                  
                  
                     Ved aftalen i form af brevveksling mellem Den Europæiske Union og Australien ophæves opdelingen i delperioder for toldkontingentet med løbenummer 09.4129. Denne ændring bør afspejles i artikel 27 i gennemførelsesforordning (EU) 2020/761.
                  
               
                     (8)
                  
                  
                     For toldkontingentet med løbenummer 09.4002 begynder toldkontingentperioden den 1. juli. Det bør præciseres i artikel 43, stk. 9, i gennemførelsesforordning (EU) 2020/761, at importlicenser, der udstedes inden toldkontingentperiodens begyndelse, er gyldig i tre måneder fra den 1. juli.
                  
               
                     (9)
                  
                  
                     I henhold til artikel 72, stk. 6, i gennemførelsesforordning (EU) 2020/761 skal mængden udtrykkes i hele enheder, der rundes op. For at sikre overensstemmelse med reglerne om afrunding i afdeling II, Gruppe 6 (Identifikation af varer), i bilag D til Kommissionens delegerede forordning (EU) 2015/2446 (8) og i artikel 8, stk. 2, litra a), i Kommissionens gennemførelsesforordning (EU) 2016/1239 (9) bør der på de ægthedscertifikater og IMA 1-certifikater (Inward Monitoring Arrangement), der udstedes af tredjelande til forvaltningen af visse toldkontingenter, angives den mængde, for hvilken de anvendes, afrundet til kg.
                  
               
                     (10)
                  
                  
                     Ved aftalen i form af brevveksling mellem Den Europæiske Union og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, der blev indgået ved Rådets afgørelse (EU) 2021/1213 (10), blev den mængde, der er til rådighed for toldkontingentet med løbenummer 09.4168 for ris med oprindelse i alle lande undtagen Det Forenede Kongerige, forhøjet. Ved aftalen blev der også indført to nye toldkontingenter med løbenummer 9.4289 og 09.4290 for fjerkræ med oprindelse i Argentina. Ved Kommissionens gennemførelsesforordning (EU) 2021/1401 (11) blev de tilsvarende ændringer af gennemførelsesforordning (EU) 2020/761 foretaget, herunder i tabellen for toldkontingent 09.4168 i bilag III til nævnte forordning og i tabellerne for toldkontingenterne med løbenummer 09.4213 og 09.4412 i bilag XII til nævnte forordning, hvis Argentina hører til de lande, som produkterne ikke stammer fra. I nævnte ændringsretsakt var det imidlertid blevet undladt at justere fordelingen af den nye mængde for toldkontingentet med løbenummer 09.4168 mellem dets delperioder, ligesom der heller ikke var indsat en henvisning til Argentina i rækken »Særlige oplysninger, der skal angives i licensansøgningen og i licensen« i tabellerne for toldkontingenterne med løbenumrene 09.4213 og 09.4412.
                  
               
                     (11)
                  
                  
                     Ved definitionen af frosset kød i artikel 47, stk. 3, i gennemførelsesforordning (EU) 2020/761 henvises der til temperaturen ved indførslen til Unionens toldområde, mens der i gennemførelsesforordning (EU) 2020/1988 henvises til overgangen til fri omsætning i Unionen. For at skabe sammenhæng og undgå enhver risiko for fejlfortolkning bør ordlyden i artikel 20, stk. 1, og artikel 24, stk. 1, i gennemførelsesforordning (EU) 2020/1988 tilpasses til ordlyden i artikel 47, stk. 3, i gennemførelsesforordning (EU) 2020/761.
                  
               
                     (12)
                  
                  
                     Gennemførelsesforordning (EU) 2020/761 og (EU) 2020/1988 bør derfor ændres.
                  
               
                     (13)
                  
                  
                     Ændringerne af gennemførelsesforordning (EU) 2020/761 bør gælde for toldkontingentperioder, der begynder efter denne forordnings ikrafttræden. Ændringerne af toldkontingenterne med løbenummer 09.4129, 09.4521, 09.4522, 09.4213 og 09.4412 bør finde anvendelse fra den første licensansøgningsperiode, der følger efter denne forordnings ikrafttræden.
                  
               
                     (14)
                  
                  
                     Ændringerne af artikel 20, stk. 1, og artikel 24, stk. 1, i gennemførelsesforordning (EU) 2020/1988 bør finde anvendelse fra de toldkontingentperioder, der begynder efter denne forordnings ikrafttræden. Ændringen vedrørende toldkontingenterne med løbenummer 09.0126, 09.2105, 09.2106 og 09.2012 bør finde anvendelse fra begyndelsen af de igangværende toldkontingentperioder.
                  
               
                     (15)
                  
                  
                     Der bør derfor fastsættes visse overgangsbestemmelser for at tilpasse de igangværende toldkontingentperioder til de mængder, der er til rådighed efter de ændringer, der foretages ved nærværende forordning. Navnlig hvad angår toldkontingenterne med løbenummer 09.0126, 09.2105, 09.2106 og 09.2012 bør erhvervsdrivende, der har importeret varer uden for kvoten inden nærværende forordnings ikrafttræden, godtgøres efter anmodning herom.
                  
               
                     (16)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2020/761
            I gennemførelsesforordning (EU) 2020/761 foretages følgende ændringer:
            
                        1)
                     
                     
                        Artikel 16, stk. 8, affattes således:
                        
                           »8.   For de meddelelser til Kommissionen, der er omhandlet i denne forordning, og som vedrører toldkontingenterne for oksekød med løbenummer 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 og 09.4004, udtrykkes mængderne i kilo produktvægt pr. oprindelsesland og pr. produktkategori som anført i del B i bilag XV til denne forordning. For toldkontingentet med løbenummer 09.4003 er det dog ikke nødvendigt at give meddelelse om oprindelseslandet.«
                        
                     
                  
                        2)
                     
                     
                        I artikel 27 foretages følgende ændringer:
                        
                                    a)
                                 
                                 
                                    I stk. 3 udgår løbenummer »09.4129«.
                                 
                              
                                    b)
                                 
                                 
                                    I stk. 4 udgår løbenummer »09.4129«.
                                 
                              
                                    c)
                                 
                                 
                                    Stk. 5 affattes således:
                                    »Mængder under toldkontingentløbenummer 09.4127, 09.4128 og 09.4130, som ikke er udnyttet eller tildelt i de foregående delperioder, overføres til toldkontingentløbenummer 09.4138 pr. 1. oktober hvert år. Dette gælder også for mængder under toldkontingentløbenummer 09.4129, der ikke er tildelt før den 1. september eller udnyttet før den 1. oktober.«
                                 
                              
                  
                        3)
                     
                     
                        Artikel 43, stk. 9, affattes således:
                        
                           »9.   De importlicenser, der udstedes for toldkontingentet med løbenummer 09.4002, er gyldige i tre måneder fra deres respektive udstedelsesdag. Licenser, der er udstedt inden toldkontingentperiodens begyndelse, er gyldige i tre måneder fra den 1. juli.«
                        
                     
                  
                        4)
                     
                     
                        Artikel 72, stk. 6, affattes således:
                        
                           »6.   Den licensudstedende myndighed anfører licensnummeret og den mængde, som dokumentet er udstedt for, på ægthedscertifikatet eller IMA 1-certifikatet og på sin kopi. Mængden udtrykkes i hele enheder og afrundes til nærmeste kilo i henhold til bestemmelserne i artikel 8, stk. 2, litra a), i gennemførelsesforordning (EU) 2016/1239. Ægthedscertifikatet eller IMA 1-certifikatet opbevares af den licensudstedende myndighed. Kopien returneres til ansøgeren med henblik på anvendelse i toldprocedurer, jf. afsnit III i denne forordning.«
                        
                     
                  
                        5)
                     
                     
                        Bilag III, IV, VIII, IX og XII ændres som angivet i bilag I til nærværende forordning.
                     
                  
         
            Artikel 2
            Ændring af gennemførelsesforordning (EU) 2020/1988
            I gennemførelsesforordning (EU) 2020/1988 foretages følgende ændringer:
            
                        1)
                     
                     
                        Artikel 20, stk. 1, affattes således:
                        
                           »1.   I forbindelse med denne forordning forstås der ved »frosset mellemgulv« inden for toldkontingenterne under løbenummer 09.0142 og 09.0143 tyndt mellemgulv, som er frosset og har en indre temperatur på –12 °C eller derunder, når det indføres til Unionens toldområde.«
                        
                     
                  
                        2)
                     
                     
                        Artikel 24, stk. 1, litra a), affattes således:
                        
                                    »a)
                                 
                                 
                                    »frosset kød« er kød med en indre temperatur på –12 °C eller derunder, når det indføres til Unionens toldområde«.
                                 
                              
                  
                        3)
                     
                     
                        Bilag I ændres som angivet i bilag II til nærværende forordning.
                     
                  
         
            Artikel 3
            Overgangsbestemmelser
            
               1.   Medmindre andet er fastsat i artikel 4 i denne forordning eller i bilag II-XII til gennemførelsesforordning (EU) 2020/761, skal forskellen på den nye mængde og de allerede tildelte mængder i tilfælde, hvor toldkontingentperioden for et givet toldkontingent allerede er begyndt på dagen for nærværende forordnings ikrafttræden, gøres tilgængelige for ansøgninger, der indgives efter nærværende forordnings ikrafttræden.
            
            
               2.   Med henblik på gennemførelsesforordning (EU) 2020/1988 er den disponible mængde for den resterende del af toldkontingentperioden, som ikke er afsluttet på dagen for nærværende forordnings ikrafttræden, forskellen på den nye mængde og de mængder, der allerede er tildelt inden nærværende forordnings ikrafttræden.
               Hvis den mængde for toldkontingenterne med løbenummer 09.2105, 09.2106 og 09.2012, der tidligere var til rådighed, er udnyttet på dagen for nærværende forordnings ikrafttræden, tildeles forskellen mellem den nye mængde og den foregående mængde de erhvervsdrivende i kronologisk orden efter datoen for antagelsen af toldangivelsen om overgang til fri omsætning. Erhvervsdrivende, der har importeret deres varer uden for kontingentet inden denne forordnings ikrafttræden, godtgøres på deres anmodning og i det omfang den resterende del af toldkontingentet tillader det, så længe forskellen i told allerede er betalt.
               For toldkontingentet med løbenummer 09.0126, for hvilket der ikke var nogen disponible mængder før denne forordnings ikrafttræden, godtgøres de erhvervsdrivende på deres anmodning og i det omfang, den resterende del af toldkontingentet tillader det, så længe forskellen i told allerede er betalt.
            
         
         
            Artikel 4
            Ikrafttræden og anvendelse
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Artikel 1 anvendes på de pågældende toldkontingenter fra den første toldkontingentperiode, der begynder efter denne forordnings ikrafttræden. Artikel 1, nr. 2), og nr. 1) og 4) samt nr. 5), litra b), i bilag I anvendes dog fra den første licensansøgningsperiode efter denne forordnings ikrafttræden.
            Artikel 2, nr. 1) og 2), anvendes fra de toldkontingentperioder, der begynder efter denne forordnings ikrafttræden. Artikel 2, nr. 3), anvendes fra begyndelsen af de igangværende toldkontingentperioder.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  EUT L 347 af 20.12.2013, s. 549.
         
            (3)  EUT L 150 af 20.5.2014, s. 1.
         
            (4)  Kommissionens gennemførelsesforordning (EU) 2020/761 af 17. december 2019 om gennemførelsesbestemmelser til Europa-Parlamentets og Rådets forordning (EU) nr. 1306/2013, (EU) nr. 1308/2013 og (EU) nr. 510/2014 for så vidt angår forvaltningsordningen for toldkontingenter med licenser (EUT L 185 af 12.6.2020, s. 24).
         
            (5)  Kommissionens gennemførelsesforordning (EU) 2020/1988 af 11. november 2020 om regler for anvendelsen af Europa-Parlamentets og Rådets forordning (EU) nr. 1308/2013 og (EU) nr. 510/2014 for så vidt angår forvaltningen af importtoldkontingenter efter »først til mølle«-princippet (EUT L 422 af 14.12.2020, s. 4).
         
            (6)  Rådets afgørelse (EU) 2021/2234 af 29. november 2021 om indgåelse på Unionens vegne af aftalen i form af brevveksling mellem Den Europæiske Union og Australien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (EUT L 452 af 16.12.2021, s. 1).
         
            (7)  Rådets afgørelse (EU) 2021/1197 af 13. juli 2021 om indgåelse på Unionens vegne af aftalen i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (EUT L 260 af 21.7.2021, s. 1).
         
            (8)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).
         
            (9)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).
         
            (10)  Rådets afgørelse (EU) 2021/1213 af 13. juli 2021om indgåelse på Unionens vegne af aftalen i form af brevveksling mellem Den Europæiske Union og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (EUT L 264 af 26.7.2021, s. 1).
         
            (11)  Kommissionens gennemførelsesforordning (EU) 2021/1401 af 25. august 2021 om ændring af gennemførelsesforordning (EU) 2020/761 og (EU) 2020/1988 for så vidt angår de mængder, der må importeres under visse toldkontingenter (EUT L 302 af 26.8.2021, s. 1).
      
      
         
            BILAG I
            I bilag III, IV, VIII, IX og XII til gennemførelsesforordning (EU) 2020/761 foretages følgende ændringer:
            
                        1)
                     
                     
                        I bilag III foretages følgende ændringer:
                        
                                    a)
                                 
                                 
                                    I tabellen vedrørende toldkontingenterne med løbenummer 09.4129 foretages følgende ændringer:
                                    
                                                i)
                                             
                                             
                                                Rækken »Toldkontingentdelperioder« affattes således:
                                                
                                                            »Toldkontingentdelperiode
                                                            
                                                         
                                                         
                                                            1. januar til 30. september«
                                                         
                                                      
                                          
                                                ii)
                                             
                                             
                                                Rækken »Mængde i kg« affattes således:
                                                
                                                            »Mængde i kg
                                                            
                                                         
                                                         
                                                            240 000  kg«
                                                         
                                                      
                                          
                              
                                    b)
                                 
                                 
                                    I tabellen vedrørende toldkontingentet med løbenummer 09.4168 affattes rækken »Mængde i kg« således:
                                    
                                                »Mængde i kg
                                                
                                             
                                             
                                                28 360 000  kg, fordelt på følgende måde:
                                                28 360 000  kg for delperioden 1. september til 30. september
                                                Fremførsel fra tidligere delperioder for delperioden 1. oktober til 31. december«
                                             
                                          
                              
                  
                        2)
                     
                     
                        I tabellen i bilag IV vedrørende toldkontingentet med løbenummer 09.4317 ændres mængden »4 961 000 kg« i rækken »Mængde i kg« til »9 925 000 kg«.
                     
                  
                        3)
                     
                     
                        I tabellen i bilag VIII vedrørende toldkontingentet med løbenummer 09.4451 ændres mængden »2 481 000 kg« i rækken »Mængde i kg« til »3 389 000 kg«.
                     
                  
                        4)
                     
                     
                        Bilag IX ændres således:
                        
                                    a)
                                 
                                 
                                    I tabellen vedrørende toldkontingentet med løbenummer 09.4521 ændres mængden »3 711 000 kg« i rækken »Mængde i kg« til »1 113 000 kg
                                 
                              
                                    b)
                                 
                                 
                                    I tabellen vedrørende toldkontingentet med løbenummer 09.4522 ændres mængden »500 000 kg« i rækken »Mængde i kg« til »150 000 kg«
                                 
                              
                  
                        5)
                     
                     
                        Bilag XII ændres således:
                        
                                    a)
                                 
                                 
                                    I tabellen vedrørende toldkontingentet med løbenummer 09.4213 affattes »Særlige oplysninger, der skal angives i licensansøgningen og i licensen« således:
                                    
                                                »Særlige oplysninger, der skal angives i licensansøgningen og i licensen
                                                
                                             
                                             
                                                Licenser skal i rubrik 24 indeholde angivelsen »Må ikke anvendes for produkter med oprindelse i Brasilien, Thailand, Argentina og Det Forenede Kongerige«
                                             
                                          
                              
                                    b)
                                 
                                 
                                    I tabellen vedrørende toldkontingentet med løbenummer 09.4412 affattes »Særlige oplysninger, der skal angives i licensansøgningen og i licensen« således:
                                    
                                                »Særlige oplysninger, der skal angives i licensansøgningen og i licensen
                                                
                                             
                                             
                                                Licenser skal i rubrik 24 indeholde angivelsen »Må ikke anvendes for produkter med oprindelse i Brasilien, Thailand, Argentina og Det Forenede Kongerige«
                                             
                                          
                              
                  
      
      
         
            BILAG II
            I bilag I til gennemførelsesforordning (EU) 2020/1988 foretages følgende ændringer:
            
                        1)
                     
                     
                        I afsnittet med overskriften »Toldkontingenter for korn« indsættes efter tabellen vedrørende toldkontingentet med løbenummer 09.0125 følgende tabel vedrørende toldkontingentet med løbenummer 09.0126:
                        
                                    »Løbenummer
                                    
                                 
                                 
                                    
                                       09.0126
                                    
                                 
                              
                                    
                                       Specifikt retsgrundlag
                                    
                                 
                                 
                                    Aftale i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union ((*)), indgået ved Rådets afgørelse (EU) 2021/1197 ((**)).
                                 
                              
                                    
                                       Varebeskrivelse og KN-kode
                                    
                                 
                                 
                                    Maniokrod, yams (Dioscorea spp.), taro (Colocasia spp.), taya (Xanthosoma spp.), arrowroot, salep og lignende rødder og rodknolde med højt indhold af stivelse
                                    ex 0714 10 00  (se Taric-kode) som defineret i artikel 7 i denne forordning
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       Taric-kode
                                    
                                 
                                 
                                    0714100010 
                                    0714100099 
                                 
                              
                                    
                                       Oprindelse
                                    
                                 
                                 
                                    Indonesien
                                 
                              
                                    
                                       Mængde
                                    
                                 
                                 
                                    165 000 000  kg nettovægt
                                 
                              
                                    
                                       Toldkontingentperiode
                                    
                                 
                                 
                                    Fra 1.1. til 31.12.
                                 
                              
                                    
                                       Toldkontingentdelperioder
                                    
                                 
                                 
                                    Ikke relevant
                                 
                              
                                    
                                       Bevis for oprindelse
                                    
                                 
                                 
                                    Oprindelsescertifikat udstedt af kompetente myndigheder i henhold til artikel 57 i gennemførelsesforordning (EU) 2015/2447
                                 
                              
                                    
                                       Toldsats inden for kontingentet
                                    
                                 
                                 
                                    6 % værditold
                                 
                              
                                    
                                       Sikkerhed, der skal stilles i henhold til artikel 2 i delegeret forordning (EU) 2020/1987
                                    
                                 
                                 
                                    Ikke relevant
                                 
                              
                                    
                                       Særlige betingelser
                                    
                                 
                                 
                                    Ikke relevant
                                 
                              
                  
                        2)
                     
                     
                        I tabellen med overskriften »Toldkontingenter for fåre- og gedekød« i afsnittet vedrørende toldkontingentet med løbenummer 09.2105, 09.2106, 09.2012 i rækken »Mængde« ændres mængden »3 837 000 kg« til »5 851 000 kg«.
                     
                  
               ((*))  EUT L 260 af 21.7.2021, s. 3.
            
               ((**))  Rådets afgørelse (EU) 2021/1197 af 13. juli 2021 om indgåelse på Unionens vegne af aftalen i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (EUT L 260 af 21.7.2021, s. 1).«